***Jautājumi un atbildes:***

1. Vai var līdzdarboties pie pētniecības pieteikuma izstrādes – zinātniskais konsultants, mentors, darba vadītājs, padomdevējs u.c.?

*Var, bet no projekta netiks finansēts.*

1. Vai obligāti jāpievieno valodas prasmes apliecinājums?

*Apliecinājumus ieteicams pievienot. Ja nav, novērtējiet savu runātprasmi, lasītprasmi, rakstītprasmi 5 ballu sistēmā, kur vērtējums 5 ir augstākais.*

1. Vai es drīkstu norādīt publikācijas par pēdējiem septiņiem gadiem, ar paskaidrojumu par bērnu kopšanas atvaļinājumu?

*Jā, drīkst norādīt. Bērnu kopšanas atvaļinājums un pārejoša darba nespējas periods drīkst pagarināt pēcdoktoranta aizstāvēšanās periodu līdz diviem gadiem, ja tiek iesniegts apliecinošs dokuments, par bērna kopšanas atvaļinājuma ilgumu un darba nespējas ilgumu (SAM MK.2.9. pēcdoktorants – Latvijas vai ārvalstu zinātnieks, kas doktora grādu ieguvis ne agrāk kā piecus gadus pirms pētniecības pieteikuma iesniegšanas termiņa. Šo periodu var pagarināt par posmu līdz diviem gadiem, ja personai ir pamatots iemesls: 2.9.1. bērna kopšanas atvaļinājums; 2.9.2.pārejoša darba nespēja).*

1. Vai es pareizi saprotu, ka projekta beigu termiņš ir 2023. gada 30. novembris,vai tad tas nozīmē, ka pētījuma tēmas pieteikumu man būtu jāraksta, ņemot vērā 7 gadu ilgu laika periodu?

*Saskaņā ar SAM MK noteikumu 31.p. ,kapētniecībaspieteikumaiesniedzējsnoslēdzlīgumu ar finansējuma saņēmēju par pētniecības pieteikuma īstenošanu ne ilgāk, kā uz 36 mēnešiem.*

1. Līdz kuram datumam jāiesniedz pieteikums konkursam?

*Pieteikumu iesniegšana līdz 14.10.2016.*

1. Sadaļā "Finanšu nosacījumi" ir rakstīts, ka "pēcdoktoranta (personāla) izmaksas ir līdz 2731 euro mēnesī". Te ir teikts "līdz", bet nav teikts, kāds ir pēcdoktoranta algas zemākais slieksnis (jo 250 eiro mēnesī arī ir "līdz 2731"), kā arī nav teikts no kā algas izmērs ir atkarīgs. Vai būtu iespējams dabūt precīzako informāciju par šo jautājumu?

*Pēc šā brīža informācijas pieturamies pie „līdz* 2731 *”.*

1. Vai tas pēc būtības nozīmē, ka man nebūs iespējas nodarboties ar pasniegšanu, ja būšu ievēlēta kā pētnieks uz pilnu slodzi?

*Saskaņā ar SAM MK noteikumiem: Pēcdoktorants vienlaikus nevar saņemt darba samaksu citā projektā vai darbavietā, izņemot gadījumu, ja ārpus pētniecības pieteikuma īstenošanas pēcdoktoranta nodarbinātība akadēmiskajā darbā (izņemot vadošo pētnieku, pētnieku, zinātnisko asistentu) vai komersanta līgumpētījuma izpildē pilna darba laika ekvivalenta izteiksmē nepārsniedz 0,2. Šādā gadījumā nepieciešams nodrošināt atbilstošu darba laika uzskaiti, ievērojot normatīvajos aktos noteiktos nodarbinātības ierobežojumu.*

1. Vai sadarbības partneri var būt valsts institūcijas (piemēram: Labklājības ministrija, Valsts policija), ņemot vērā, ka pētījumam būs zinātniski - praktisks pienesums?

*Saskaņā ar SAM MK noteikumu 20.p. “Pētniecības pieteikumu var īstenot individuāli vai partnerībā ar ārvalsts vai Latvijas zinātnisko institūciju, augstskolu vai komersantu (turpmāk – sadarbības partneris), kas uzņem pēcdoktorantu un nodrošina pieeju infrastruktūrai vai cilvēkresursiem (negūstot ekonomiskās priekšrocības un intelektuālā īpašuma tiesības, kas izriet no pētniecības pieteikuma ietvaros veiktajām darbībām).”*

1. Vai sarbības partneris gūs kādu finansiālu labumu no projekta finansējuma?

*Negūst, saskaņā ar SAM MK noteikumu 20 p.(skatīt iepriekšējo atbildi).*

1. Vai no “Individuālās stipendijas” – 800 euro mēnesī, var maksāt algu piemēram partnerim?

*Šie izdevumi paredzēti saskaņār SAM MK noteikumu 48.2.1.p.48.2.2.p un 48.2.3.p. – pētniecībai nepieciešamo matariālu iegāde, tehnoloģiju tiesību aizsardzības un ārpakalpojumu izmaksas, mācību izmaksas, tīklošanas pasākumu izmaksas, tai sk. komandējumi, konfereņču dalības maksas un iesaistes izmaksas informatīvajos pasākumos*.

1. Ja pētniekam projekta ietvaros paredzēts izstrādāt mācību līdzekli, kā notiks sadarbība ar LU par šī līdzekļa izmantošanu?

*Ja pētniecības pieteikums tiks apstiprināts, tiks slēgta vienošanās, kurā tas tiks atrunāts.*

1. Ja pētniecības pieteikums būs starpdisciplinārs, kas to izvērtēs?

*Izvērtēs zinātņu nozares, kas iesaistītas konkrētā pētniecības pieteikuma ietvaros*.

1. Ja pētījumā kā partneris būs komersants, cik un ko no iegūtā rezultāta varēs izmantot komersants?

*Saskaņā ar SAM MK noteikumu 20.p. “Pētniecības pieteikumu var īstenot individuāli vai partnerībā ar ārvalsts vai Latvijas zinātnisko institūciju, augstskolu vai komersantu (turpmāk – sadarbības partneris), kas uzņem pēcdoktorantu un nodrošina pieeju infrastruktūrai vai cilvēkresursiem (negūstot ekonomiskās priekšrocības un intelektuālā īpašuma tiesības, kas izriet no pētniecības pieteikuma ietvaros veiktajām darbībām).”*

1. Jautājums par mobilitāti, cik konkrēti uz pieteikuma iesniegšanas brīdi ir jāparedz , vai jau jāmin biežums, valstis, institūcijas, datumi uz kurieni paredzēts doties projekta īstenošanas laikā?

*Jāplāno pa ceturkšņiem, gadiem.*

1. Vai komersanta vai komersantu koleģiālas institūcijas atzinums par pētījuma aktualitāti nozīmē to, ka komersants piedalīsies pētījuma projektā?

*Komersanta atzinums ir jāpievieno gan ar saimniecisko darbību nesaistītam rūpnieciskam pētījumam. gan ar saimniecisko darbību saistītam rūpnieciskam pētījumam.*

*(SAM MK not.25.3.p) atzinums pamato konkrētā pētniecības pieteikuma ietvaros veicamā pētījuma nozīmību attiecīgās zinātnes vai tautsaimniecības nozares, vai komersanta attīstībai.*

1. Kā definē "neattiecināmās izmaksas"?

*Skatīt SAM MK 54.p.*

1. Ko nozīmē "puses nodrošina sasniegto rezultātu ilgtspēju vismaz piecus gadus pēc Projekta pabeigšanas"? Kā tas izpaužās un kā tiek piešķirts finansējums?

*Saskaņā ar SAM MK 73.p. Piecus gadus pēc pētniecības pieteikuma pabeigšanas, tai skaitā pētniecības pieteikuma ietvaros izveidotās darbavietas ilgtspēju un pētniecības virziena attīstību.*

1. Cik detalizētai ir jābūt darba laika uzskaitei?

*Sagatavo pārskatus par nostrādāto laiku un padarīto darbu, saskaņā ar pārskata veidlapu.*

19) Cik ilgam ir jābūt bērnu kopšanas atvaļinājumam pēc doktora grāda iegūšanas, lai varētu atbilst konkursa prasību 1.punktam? Konkursa nolikumā nav atrunāts bērnu kopšanas atvaļinājuma ilgums.
Doktora darbu aizstāvēju 2011.gada 30.jūlijā atrodoties bērnu kopšanas atvaļinājumā, kā arī pēc doktora grāda iegūšanas atrados bērnu kopšanas atvaļinājumā neilgu laiku. Savukārt vēlāk saskaņā ar LR normatīvajiem aktiem, man bija bērnu kopšanas atvaļinājums ar otru bērnu uz 4 mēnešiem.

*Te info no MK noteikumiem.*

*2.9. pēcdoktorants - Latvijas vai ārvalstu zinātnieks, kas doktora grādu ieguvis ne agrāk kā piecus gadus pirms pētniecības pieteikuma iesniegšanas termiņa. Šo periodu var pagarināt par posmu līdz diviem gadiem, ja personai ir pamatots iemesls:*

*2.9.1. bērna kopšanas atvaļinājums;*

*2.9.2. pārejoša darbnespēja;*

*Tātad var pagarināt līdz 2 gadiem (līdz nozīmē, ka der jebkurš laika posms, kas nav garāks par 2 gadiem).*

*Attiecīgi konkrētajā gadījumā 5 gadu periodu var pagarināt par 4 mēnešiem, kuros pēcdoktorante bija bērna kopšanas atvaļinājumā ar otro bērnu + par tik ilgu periodu, cik viņa bija bērna kopšanas atvaļinājumā ar pirmo bērnu pēc doktora grāda iegūšanas.*

20) Kādā laika posmā jāplāno pētījuma norise (pēc nolikuma līdz 2018.gada 31.decembrim, savukārt pētniecības laika diagrammā parādās āri 2019.gads)?

*Saskaņā ar MK noteikumu 31.p.*

*"Pētniecības pieteikuma iesniedzējs noslēdz līgumu ar finansējuma saņēmēju par pētniecības pieteikuma īstenošanu ne ilgāk kā uz 36 mēnešiem."*

*21)* Mk noteikumu 25.3.p.” pētniecības pieteikumam pievieno komersanta vai komersantu koleģiālas institūcijas atzinumu, kas pamato konkrētā pētniecības pieteikuma ietvaros veicamā pētījuma nozīmību attiecīgās zinātnes vai tautsaimniecības nozares, vai komersanta attīstībai.”

Kas var būt komersantu koleģiālas institūcijas?

*Par komersantu koleģiālas institūcijām varētu uzskatīt biedrības, apvienības, asociācijas u.tml., kas sevī apvieno vairākus komersantus no vienas vai saistītām nozarēm vai ar kopīgu mērķi.*

*Komersanta definīcija ir noteikta Komerclikuma 1.panta pirmajā daļā - Komersants ir komercreģistrā ierakstīta fiziskā persona (individuālais komersants) vai komercsabiedrība (personālsabiedrība un kapitālsabiedrība). Komersanta veidi ir noteikti komerclikumā.*

22) Vai ir noteiktas prasības komersantam atzinuma sniedzējam?

*Nav noteikts minimālais apgrozījums komersantam, ir noteikta prasība, ka atzinuma sniedzējs neatbilst grūtībās nonākušam komersantam (definīcija sniegta Komisijas regulas 651/2014 2.panta 18.punktā).*